OpenLLM-France/wikimedia huggingface dataset:
# Radziłów udalerria

Radziłów Poloniako Podlasiako voivoderriko landa-udalerri bat da, Grajewo barrutian kokatuta. 199,54 km²ko azalera du eta 2017ko datuen arabera 4813 biztanle zituen.

## Kanpo estekak

* Datuak: Q2080973
* Multimedia: Gmina Radziłów / Q2080973
ieaPodlasiako voivoderriko udalerriak :
# Puy-de-Dôme

Puy-de-Dôme (okzitanieraz Puèi Domat) Auvernia-Rodano-Alpeak eskualdeko departamendua da (63). Izena Puy de Dôme sumenditik datorkio.
Prefektura Clermont-Ferrand hirian dago.

## Geografia

Mugakide ditu Allier, Loira, Loira Garaia, Cantal, Corrèze eta Creuse departamenduak.

## Pertsonaia ezagunak

* Pierre Teilhard de Chardin (1881-1955), teologo eta palentologo josulaguna.

## Ikus, gainera

* Puy-de-Dôme departamenduko udalerrien zerrenda
* Frantziako departamenduak

## Kanpo estekak

* (Frantsesez)Departamenduaren webgune ofiziala
* Datuak: Q12694
* Multimedia: Puy-de-Dôme / Q12694
# Pío Tristán

Juan Pío de Tristán y Moscoso (Arequipa, 1773ko uztailaren 11 – Lima, 1859ko abuztuaren 24a) Peruko militar eta politikari bat izan zen, Hispanoamerikako Independentzia Gerran alde errealistan borrokatu zuena, eta, aldi berean, Peruko erregeorde kargua hartu zuena, Peruko Espainiaren azken ordezkaria bihurtuz.

## Bibliografia

* Datuak: Q2397172
* Multimedia: Pío de Tristán y Moscoso / Q2397172
# Pío Uriburu

Pío de la Cruz Uriburu Castro (Seclantás, Salta, Argentina, 1844ko maiatzaren 3a - Buenos Aires, Argentina, 1920ko uztailaren 1a) Argentinako politikari bat izan zen, 1898 eta 1901 artean Salta probintziako gobernadore izan zena.

## Biografia
### Familia

Casiana Castro Sanzetenea eta Salta probintziako gobernadore ohi Juan Nepomuceno Uriburu Hoyosen semea, Saltako Katedralean bataiatu zuten 1845eko martxoaren 29an. 1870eko abenduaren 29an Concepción Matorras Navarrorekin ezkondu zen, Aurelia, Ana eta Pio Nicolás Uriburu Matorrasen gurasoak zirelarik.
Bere bizitzan diputatu nazional eta probintzia-gobernuko ministro izan zen, gobernaziora iritsi aurretik.

## Kanpo estekak

* Datuak: Q27690208
# Randy Weston

Randy Weston (New York, 1926ko apirilaren 6a - New York, 2018ko irailaren 1a) estatubatuar jazz pianojole eta musikagile bat izan zen. Donostiako Jazzaldian bost aldiz parte hartu zuen.
Pianoa jotzeko berezko estiloa izan arren, Duke Ellington eta Thelonious Monk bezalako pianojoleen eragina ere izan zuen, bai eta Count Basie, Nat King Cole eta Earl Hines musikariena ere.
Bere burua "Amerikako Afrikar Musikaren Enbaxadorea" gisa deskribatzen zuen. 1950eko hamarkadaren hasieratik Melba Liston jazz tronboijolearekin batera jo zuen.

## Kanpo estekak

* Webgune ofiziala (Ingelesez)
* Datuak: Q1371187
* Multimedia: Randy Weston / Q1371187
# Ranedo

Ranedo Valle de Tobalinako auzoa da, Burgosen. Espainiako Estatistika Institutuaren arabera, 2007an 7 biztanle zituen.

## Kanpo estekak

* Datuak: Q6100261
# Randy Pausch

Randolph Frederick Pausch (Baltimore, Maryland, 1960ko urriaren 23a - Chesapeake, Virginia, 2008ko uztailaren 25a) informatikako irakasle izan zen Carnegie Mellon Unibertsitatean, Pittsburgh, Pennsylvania (AEB). Hainbat liburu idatzi zuen eta ospe izugarria lortu zuen Azken hitzaldia lanak, 2007ko irailaren 18an Carnegie Mellon unibertsitatean eman zuen hitzaldia, alegia.
2006ko abuztuan, pankreako minbizia diagnostikatu zioten. Gaixotasunaren aurka borroka egin zuen, kimioterapia eta kirurgiak erabiliz, baina 2007ko abuztuan, zer eginik ez zegoela jakin zuen, metastasia gibela eta barearen jabe egin baitzen. Hau jakin zuenean, kimioterapian jarraitu zuen, bizitza gehien luzatzen saiatuz, baina 2008ko maiatzean kantzerra biriketan zegoen eta erabat zabaltzen ari zitzaion.
2008ko uztailaren 25ean hil zen.
Pauschek Brown unibertsitatean lortu zuen Konputazio Zientzietako titulua. National Science Foundation Presidential Young Investigator izendatu zuten eta Lilly Fundazioko irakasle izan zen.
1988tik 1997ra arte Virginiako Unibertsitateko Konputazio Zientzietako departamentuko irakasle izan zen.
Walt Disney Imagineering eta para Electronic Arts (EA) lan egin zuen.
Liburuak eta artikulu ugari idatzi zituen eta Alice softwarearen sortzaile izan zen.
Pauschek informatika munduan sariak jaso zituen: Karl V. Karlstrom Outstanding Educator Award eta ACM Special Interest Group on Computer Science Education Award eta ACMko kide egin zuten 2007an.
2008ko maiatzean, Time aldizkariak eragin handiena zuten munduko 100 pertsonen artean kokatu zuen.

## Azken hitzaldia

2007ko irailaren 18an, Pausch irakasleak arrakasta izugarria izango zuen hitzaldia eman zuen: Haurtzaroko ametsetara benetan iristen. Azken hitzaldietako bat zen hura, hau da, ponenteak bere testamentu intelektuala aurkezten duen horietako bat. Pauschen kasuan, ordea, benetan izango zen azken hitzaldia, medikuek bere kantzerra terminala zela baieztatuta baitzuten.
Hitzaldiaren bideoak izugarrizko arrakasta izan zuen eta YouTuben milioika pertsonek ikusi zutela esan dezakegu.
* Datuak: Q49828
* Multimedia: Randy Pausch / Q49828
# Raneem El Weleily

Raneem Mohamed Yasser Saad El Din El Weleily (arabieraz: رنيم محمد ياسر سعد الدين الوليلي‎‎; Alexandria, Egipto, 1989ko urtarrilaren 1a) egiptoar squash-jokalaria da. 2015eko munduko emakumezko squash jokalaririk onena izan zen Emakumezkoen Squash Munduko Sailkapen Ofizialaren arabera.
# Randy de Puniet

Randy de Puniet (Maisons-Laffitte, 1981eko otsailaren 14a) frantziar motoziklista da, egun Moto GPren Pramac Racing Team taldean dabilena.

## Emaitzak

| Denboraldia | Kategoria | Moto | Lasterketa | Garaipen | Podium | Pole | Bira azkar | Puntu | Posizio |
| 1998 | 125cc | Honda RS125R | 1 | 0 | 0 | 0 | 0 | 0 | - |
| 1999 | 125cc | Aprilia RS125 | 16 | 0 | 0 | 0 | 0 | 26 | 18.a |
| 2000 | 125cc | Aprilia RS125 | 16 | 0 | 0 | 0 | 0 | 50 | 17.a |
| 2001 | 250cc | Aprilia RSV250 | 16 | 0 | 0 | 0 | 0 | 50 | 13.a |
| 2002 | 250cc | Aprilia RSV250 | 16 | 0 | 2 | 2 | 0 | 119 | 9.a |
| 2003 | 250cc | Aprilia RSV250 | 16 | 3 | 9 | 5 | 2 | 208 | 4.a |
| 2004 | 250cc | Aprilia RSV250 | 16 | 1 | 8 | 2 | 0 | 214 | 3.a |
| 2005 | 250cc | Aprilia RSV250 | 16 | 1 | 3 | 1 | 2 | 138 | 8.a |
| 2006 | MotoGP | Kawasaki Ninja ZX-RR | 17 | 0 | 0 | 0 | 0 | 37 | 16.a |
| 2007 | MotoGP | Kawasaki Ninja ZX-RR | 18 | 0 | 1 | 0 | 0 | 108 | 11.a |
| 2008 | MotoGP | Honda RC212V | 18 | 0 | 0 | 0 | 0 | 61 | 15.a |
| 2009 | MotoGP | Honda RC212V | 17 | 0 | 1 | 0 | 0 | 106 | 11.a |
| 2010 | MotoGP | Honda RC212V | 17 | 0 | 0 | 0 | 0 | 116 | 9.a |
| 2011 | MotoGP | Ducati Demosedici GP11 | - | - | - | - | - | - | - |
| Guztira | | | 200 | 5 | 24 | 9 | 4 | 1233 | |

## Taldeak

* Aprilia (1998-2005)
* Kawasaki Racing Team (2005-2007)
* Team LCR Honda (2007-2011)
* Pramac Racing Team (2011-egun)
* Datuak: Q468477
* Multimedia: Randy de Puniet / Q468477
# Randy Travis

Randy Bruce Traywick (Marshville, Ipar Carolina, 1959ko maiatzaren 4a), Randy Travis izen artistikoz ezaguna, estatubatuar country musikaria eta aktorea da. Aitaren gidaritzapean, zortzi urterekin, gitarra jotzen hasi zen, eta urte-pare bat geroago, Ricky anaiarekin, The Traywick Brothers bikotea osatu zuen. Hamasei urterekin Charlottera joan zen, eta tabernetan jotzen hasi zen. 1978an kontratu bat izenpetu zuen Paula Records diskoetxearekin, eta hurrengo urtean bi abesti grabatu zituen. Horietako batek, She's my woman abestiak, country musikako zerrendetan sartzea lortu zuen.
1982an Nashvillera joan zen; sukaldari gisa aritu zen lanean eta bere kabuz lehen diskoa argitaratzea lortu zuen, Randy Ray izenpean: Randy Ray Live. 1985ean Warner Brothersek fitxatu zuen eta Randy Travis izena hartu zuen. Hurrengo urtean argitaratu zuen lehenengo diskoa: Storms Of Life, hiru milioitik gora disko saldu zituen, eta iraultza handia gertatu zen country musikan. 1987an Always & Forever argitaratu zuen, eta disko horretako lehen abestiaren argitalpenetik 1989 arte zazpi alditan iritsi zen musika-zerrendetako lehen postura. Hura izan zen Travisen karrerako unerik gozoena. Old 8X10 (1988) eta No Holdin' Back (1989) diskoek ez zuten halako arrakastarik izan, baina haietatik ere lehen postuetara iritsi ziren abestiak atera ziren.
Laurogeita hamarreko hamarraldia Hard Rock Bottom Of Your Heart diskoarekin hasi zen, bere disko arrakastatsuenarekin. 1992an, Wind In The Wire argitaratu zuen, oharkabean igaro zena, eta bi urte geroago, berriz, This Is Me, arrakasta handikoa. 1996an Full Circle plazaratu zuen, Warner Brothers etxearekin argitaratu zuen azkena. Dreamworks konpainiak kontratatu zuen orduan, eta You and You Alone argitaratu zuen harekin, 1998an.
1999an A Man Ain't Made of Stone argitaratu ondoren, country musika alde batera utzi eta gospel musikan zentratu zen. Aldi horretan, album hauek eman zituen argitara: Inspirational Journey (2000); Rise and Shine (2002); eta Worship & Faith (2003).
2011ko ekainean, bere azken albuma, Anniversary Celebration ezagutzera eman zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Randy Travisen web-orria
* Datuak: Q467519
* Multimedia: Randy Travis / Q467519
# Randy Wittman

Randy Scott Wittman (Indianapolis, 1959ko urriaren 28a) NBAko estatubatuar saskibaloi jokalari ohi bat da. Atlanta Hawks (1983-1988), Sacramento Kings (1988-1989), Indiana Pacers (1989-1992) taldeetan jokatu zuen.
Gaur egun Washington Wizards taldearen entrenatzailea da.

## Kanpo estekak

* Estatistikak (Ingelesez)
* Datuak: Q2332151
* Multimedia: Randy Wittman / Q2332151
# Ranelagh

Ranelagh, irlanderaz: Raghnallach, Irlandako Errepublikako Dublin hiriburuan dagoen auzune bat da.

## Kanpo estekak

* Datuak: Q2343644
* Multimedia: Ranelagh / Q2343644
# Randy Schekman

Randy Wayne Schekman (Saint Paul, Minnesota, 1948ko abenduaren 30a) estatubatuar biologoa da. 2013ko Medikuntzako Nobel Saria jaso zuen James Rothman eta Thomas Südhofekin batera besikulako zirkulazioa erregulatzen duen makinerian eginiko aurkikuntzak.
Jatorri juduko familia batean jaio zen. Kaliforniako Unibertsitatea Los Angelesen eta Stanfordeko Unibertsitatean ikasi zuen. Kaliforniako Unibertsitatea Berkeleyneko irakaslea da. 2011tik eLife aldizkariaren editorea da.
* Datuak: Q740638
* Multimedia: Randy Schekman / Q740638
# Range Rover

Range Rover Land Roverrek 1970ean sortutako SUV klaseko luxuzko kotxea da.
British Leylandek egindako kotxe honek lau belaunaldi ezberdin ditu. Solihullen (Ingalaterran) eta Enfielden (Australian) egiten dute.

## Kanpo estekak

* Webgune ofiziala
* Range Rover SV 2023-ri buruzko informazioa
* Datuak: Q1134042
* Multimedia: Range Rover / Q1134042
# Rangely (Colorado)

Rangely Coloradoko herri bat da. Rio Blanco konderrian kokatua dago. 2010ean 2.365 biztanle zituen, 10,7496 kilometro koadrotan banatuta.

## Ikus, gainera

* Rio Blanco konderria

## Kanpo estekak

* Datuak: Q2019434
* Multimedia: Rangely, Colorado / Q2019434
# Rangendingen

Rangendingen Alemaniako udalerria da. Baden-Württemberg estatuan kokatuta dago, [[Zollernalb barrutia|Zollernalb]] barrutian. 2014an 5.068 biztanle zituen 21,67 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q557598
* Multimedia: Rangendingen / Q557598
# Ranger (Texas)

Ranger Texasko hiri bat da. Eastland konderrian kokatua dago. 2010ean 2.468 biztanle zituen, 18,12 kilometro koadrotan banatuta.

## Ikus, gainera

* Eastland konderria

## Kanpo estekak

* Datuak: Q969442
* Multimedia: Ranger, Texas / Q969442
# Ranger 2

Ranger 2 Ameriketako Estatu Batuek 1960ko hamarkadan ilargiari argazkiak ateratzeko helburua zuen Ranger Programa barnean ilargira bidalitako bigarren espazio-zunda izan zen.

## Misioaren datuak

* Jaurtiketaren data: azaroaren 18an, 1961. urtean
* Espazioaren pisu lehorra: 304 kg.
* Forma: base hexagonala eta dorre konikoa.
* Helburu nagusia: espazioan ateratzea funtzionamenduaren sistemak frogatzeko eta ilargiaren * azalean talka egitea, baina talka egin baino lehen, argazkiak bidaltzea.
* Helburuaren egoera: erratu zuen lurraren orbitatik atera ezin zuen momentuan.
* Ilargiratzearen data: erratuta.
* Talkaren eremua: ez zen lortu.
* Beheratzearen data: azaroaren 20an, 1961. urtean.

## Kanpo estekak

* Datuak: Q733049
* Multimedia: Ranger 2 / Q733049
# Range udalerria, Madison konderria (Ohio)

Range udalerria Ameriketako Estatu Batuetako Ohio estatuko udalerri bat da, Madison konderrian. Azken zentsuaren arabera 981 biztanle zituen, 48.2 milia karratu (125 km$^2$) eremuan.

## Ekonomia

2020ko zentsuaren arabera, Range udalerriak 285 etxebizitza zeuden. Per capita diru-sarrerak 28.991 estatubatuar dolar ziren.

## Kanpo estekak

* Datuak: Q7292694
* Multimedia: Range Township, Madison County, Ohio / Q7292694
# Rangecourt

Rangecourt Frantziako udalerria da, Marne Garaia departamenduan dagoena, Ekialde Handia eskualdean. 2013an 77 biztanle zituen.

## Demografia
### Biztanleria

2007an Rangecourt udalerrian erroldatutako biztanleak 77 ziren. Familiak 32 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 46 etxebizitza zeuden, 30 familiaren etxebizitza nagusia ziren, 8 bigarren erresidentzia ziren eta 8 hutsik zeuden. 43 etxeak ziren eta 3 apartamentuak ziren. 30 etxebizitza nagusietatik 22 bere jabearen bizilekua ziren, 7 alokairuan okupaturik zeuden eta 1 doan lagata zegoen; 3 etxek bi gela zituzten, 3 etxek hiru zituzten, 7 etxek lau zituzten eta 17 etxek bost zituzten. 25 etxek euren parking plaza propioa zuten azpian. 10 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Rangecourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 0 | 70-74 | 0 |
| 8 | 65-69 | 4 |
| 0 | 60-64 | 4 |
| 0 | 55-59 | 0 |
| 4 | 50-54 | 0 |
| 4 | 45-49 | 0 |
| 0 | 40-44 | 4 |
| 0 | 35-39 | 4 |
| 4 | 30-34 | 4 |
| 8 | 25-29 | 0 |
| 0 | 20-24 | 4 |
| 4 | 15-19 | 0 |
| 0 | 10-14 | 8 |
| 0 | 5-9 | 8 |
| 0 | 0tik 4ra | 8 |

## Ekonomia

2007an lan egiteko adina zuten pertsonak 49 ziren, horien artean 37 aktiboak ziren eta 12 inaktiboak ziren. 37 pertsona aktiboetatik 36 lanean zeuden (20 gizon eta 16 emakume) eta 1 langabezian (1 emakume eta 1 emakume). 12 pertsona inaktiboetatik 3 erretiraturik zeuden, 5 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2000. urtean Rangecourt udalerrian 10 nekazaritza-ustiategi zeuden, 462 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1330175
* Multimedia: Rangecourt / Q1330175
# Ranger (Georgia)

Ranger Georgiako estatuko herri bat da. Meriwether konderrian kokatua dago. 2010ean 131 biztanle zituen, 2,11 kilometro koadrotan banatuta.

## Ikus, gainera

* Meriwether konderria

## Kanpo estekak

* Datuak: Q666467
# Ranger 1

Ranger 1 Ameriketako Estatu Batuek 1960ko hamarkadan ilargiari argazkiak ateratzeko helburua zuen Ranger Programa barnean ilargira bidalitako lehen espazio-zunda izan zen.

## Misioaren datuak

* Jautiketaren data: abuztuaren 23a, 1961. urtean.
* Espazioaren pisu lehorra: 306.2 kg.
* Forma: base hexagonala eta dorre konikoa.
* Helburu nagusia: espazioan ateratzea funtzionamenduaren sistemak frogatzeko eta ilargiaren azalean talka egitea, baina talka egin baino lehen, argazkiak bidaltzea.
* Helburuaren egoera: erratu zuen lurraren orbitatik atera ezin zuen momentuan.
* Ilargiratzearen data: erratuta.
* Talkaren eremua: ez zen lortu.
* Beheratzearen data: abuztuaren 30a, 1961. urtean.

## Kanpo estekak

* Datuak: Q795339
* Multimedia: Ranger 1 / Q795339
# Pteroteka

Pteroteka edo hego-zorroa, intsektu hemimetaboloetan, kutikula-zorro bat da, ninfaren hego-hasikinak biltzen dituena. Azken ninfa-estadioetan agertu ohi da. Intsektu holometaboloetan, berriz, izen hori ematen zaio hego-hasikinak estaltzen dituen puparen zatiari.

## Erreferentziak

* ↑ Altonaga, Kepa. Lehen animalia hegalariak (II): Ur gezetako gargantua txiki horiek. Elhuyar aldizkaria, 76. zenbakia, 1993ko urriak 1, CC-BY-SA-3.0, aldizkaria.elhuyar.eus (Noiz kontsultatua: 2019-09-27).
* ↑ Oscoz, Javier; Rodeles, Amaia A.; Miqueleiz, Imanol; Escribano, Nora; Larraz, Mariano; Baquero, Enrique; Miranda, Rafael. Bidasoaren arroko fauna urtarra. 202. orrialdea, Nafarroako Ingurumen Kudeaketa S.A. (GAN-NIK), irekibai.eu (Noiz kontsultatua: 2019-09-27).
* ↑ Pterotheca. merriam-webster.com (Noiz kontsultatua: 2019-09-29).

## Kanpo estekak

* Datuak: Q97207226
# Pterula multifida

Pterula multifida Pterulaceae familiako onddo espezie bat da.
Sinonimoak: Clavaria penicillata, Typhula penicillata, Pterula abietis.

## Deskribapena

Karpoforoa: 1-3 cm. Oso adarkatua oinarritik hasita, filiforme formako adarrekin, inbrikatuak, oso flexuosoak, mutur zorroztua, ahulak, gero gogortuak, zurbila edo arre argia.
Etimologia: Multifida epitetoa latinetik dator, hainbat zatitan banatua esan nahi duen “multifidus” hitzetik. Bere itxura adarkatuagatik.

## Jangarritasuna

Interes gastronomiko gabea.

## Sasoia eta lekua

Udan eta udazkenean. Koniferoen basoetako humusean eta baita hostozabaletan ere.

### Banaketa eremua

Kanada, Ameriketako Estatu Batuak, Brasil, Islandia, Europa, Errusia, Himalaiako eremua, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 637 or. ISBN 84-282-0539-6 (T.I). ISBN: 84-282-0538-8 (O.C.)..
* ↑ Pterula multifida: GBIF—the Global Biodiversity Information Facility.

## Kanpo estekak

* Datuak: Q11818794
* Multimedia: Pterula multifida / Q11818794
# Ramón Rabanera

Ramón Rabanera Rivacoba (Gasteiz, 1948ko maiatzaren 9a) arabar politakaria da, Euskadiko Alderdi Popularraren buruzagia ere izan zen.

## Biografia

1986 eta 1989 artean Arabako diputatu hautatu zuten Coalición Popularraren zerrendan. 1993 eta 1999 artean Alderdi Popularrak proposaturiko Arabako senatari izendatu zuten.
1999an foru-hauteskundeak irabazi eta Arabako Ahaldun Nagusi bihurtu zen bere alderdiaren, Euskadiko Alderdi Sozialista-Euskadiko Ezkerraren eta Unidad Alavesari esker. Foru Aldundi bat gobernatu zuen Alderi Popularreko lehen kidea izan zen. 2003an kargua mantentzea lortu zuen.
2007an ez zen aurkeztu eta 2008an Espainiako Senatura itzuli zen.
2015ean politika utziko zuela iragarri zuen.

## Kanpo estekak

* Datuak: Q3753664
# Ramón Rivas

Juan Ramón Rivas Contreras (Carolina, 1966ko ekainaren 3a), saskibaloi jokalari ibilitakoa da, pibot posizioan.
Saski Baskonia taldekiderik nabarmenenetariko bat da. Bestela, Puerto Ricoko selekzioarekin aritu zen.

## Kirol ibilbidea

* Temple Owls: 1985-88
* Boston Celtics: 1988-89
* Saski Baskonia: 1989-1996.
* F.C. Barcelona: 1996-97.
* AEK Atenas: 1997-98.
* Zara Imballaggi Fabriano: 1998-99.

## Palmaresa

* Euroleague: Txapelduna 1996-97an.
* ACB Liga: Txapelduna 1996-97an.
* Errege kopa: Txapelduna 1994-95ean eta txapeldunordea 1993-94an.
* Europako Errekopa: Txapelduna 1995-96an eta txapeldunordea 1993-94an eta 1994-95ean.

## Markak

Errebote gehien (2.006 er.) lortu duen Saski Baskoniaren taldekidea da historia osoan.

## Kanpo loturak

* (Gaztelaniaz) Jokalariaren profila ACBren webgunean
* Datuak: Q1646500
# Ramón Rosso

Ramón Antonio Rosso,, (Santo Domingo, Dominikar Errepublika, 1996ko ekainaren 9a), beisbolean lehiatzen den kirolari dominikarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina lortu zuen Dominikar Errepublikaren taldearekin, Japoniaren eta AEBko taldeen atzetik.
Taldea, honako hauek osatzen zuten: Darío Álvarez, Gabriel Arias, Jairo Asencio, Luis Felipe Castillo, Jumbo Díaz, Junior García, Jhan Mariñez, Cristopher Mercedes, Denyi Reyes, Ramón Rosso, Ángel Sánchez, Raúl Valdés, Roldani Baldwin, Charlie Valerio, José Bautista, Juan Francisco, Jeison Guzmán, Erick Mejia, Gustavo Nuñez, Emilio Bonifácio, Melky Cabrera, Johan Mieses, Yefri Pérez eta Julio Rodriguez-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa. |

## Erreferentziak

* ↑ «Ramón Rosso» olympedia.org (Ingelesez)

## Kanpo estekak

* Datuak: Q97685878
* Multimedia: Ramón Rosso / Q97685878
# Ramón Silva

Ramón Silva Abaitua (Bilbo, 1884ko apirilaren 21a- 1954ko irailaren 25a) bizkaitar futbolaria izan zen, Athletic Cluben defentsa moduan aritutakoa.
1901eko irailaren 5ean, bera eta bere anaia nagusia, Luis, Athletic Clubek Café Garcíako bilera historikoan ofizialki ezarri zituen agiriak sinatu zituzten 33 bazkideen (kofundatzaileen) artean zeuden.

## Palmaresa

* Espainiako Futbol Errege Kopa: 1902, 1903 eta 1904

## Erreferentziak

* ↑ (Gaztelaniaz) «El Club Atleta de los Astilleros del Nervión (1889–1894) y el Athletic Club de Bilbao (1901-)» CIHEFE 2021-5-17.

## Kanpo estekak

* Datuak: Q55108670
# Ramón Pernas

Ramón Pernas (Viveiro, Lugo, 1952ko martxoaren 4a-) idazle, gidoigile eta kazetari galiziarra da.
Gaur egun, "La Voz de Galicia" egunkarirako lan egiten du, besteak beste.

## Bibliografia

* Cien años de circo en España (1985).
* Si tú me dices ven (1996).
* El pabellón azul (1998).
* Paso a dos (1999).
* Brumario (2000).
* Libro de actas (2003).
* Del viento y la memoria (2006).

## Ikus, gainera

* Gaztelaniazko idazle galiziarrak
* Datuak: Q3391565
# Ramón Reparaz

Ramón González Repáraz (Donostia, Gipuzkoa, 1931ko urriaren 14a - Madril, Espainia, 2006ko abenduaren 28a) aktorea izan zen. Emaztea Mara Goyanes espainiar aktorea zuen. Bikoizketa arloan ere lan egin zuen, adibidez, Harry Potterren kapela bikoiztu zuen gaztelaniara.

## Lana
### Zinema

* Terroristas (1987)
* Caín (1987)
* El Lute: camina o revienta (1987)
* Policía (1987)
* Bior bira (1985)
* El pico 2 (1984)
* Memorias del general Escobar (1984)
* Estoy en crisis (1982)
* Segoviako ihesa (1981)
* Navajeros (1980)
* Tres mujeres de hoy (1980)
* Miedo a salir de noche (1980)
* El diputado (1978)
* Venus de fuego (1978)
* Arriba Hazaña (1978)
* La criatura (1977)
* Celedonio y yo somos así (1977)
* El reprimido (1974)
* El calzonazos (1974)
* El insólito embarazo de los Martínez (1974)
* Soltero y padre en la vida (1972)
* El día de mañana (1969)
* Alegre juventud (1963)

### Telebista

* El comisario (2002)
* Canguros
* Cómicos (1987)
* La comedia musical española (1985)
* Estudio 1 (1965 eta 1983)
* Que usted lo mate bien (1979)
* Noche de teatro (1974)
* Pequeño estudio (1972)

## Oharrak

* ↑ Euskal herritar horren aukera pertsonala da euskal abizen hori Reparaz formarekin idaztea. Izan ere, Euskaltzaindiak euskara batuan Erreparatz idatzi behar dela arautu du. Ikus Euskal Onomastikaren Datutegia.
* Datuak: Q11702073